CELEX: 52008PC0197
Language: sk
Date: 2008-04-16
Title: Návrh nariadenie rady o prechode zo Schengenského informačného systému (SIS 1+) na Schengenský informačný systém druhej generácie (SIS II)

Dôležité právne oznámenie

|

52008PC0197

Návrh nariadenie rady o prechode zo Schengenského informačného systému (SIS 1+) na Schengenský informačný systém druhej generácie (SIS II)  /* KOM/2008/0197 v konečnom znení - CNS 2008/0078 */  

	[pic] | KOMISIA EURÓPSKYCH SPOLOČENSTIEV |Brusel, 16.4.2008KOM(2008) 197 v konečnom znení2008/0078 (CNS)NávrhNARIADENIE RADYo prechode zo Schengenského informačného systému (SIS 1+) na Schengenský informačný systém druhej generácie (SIS II)(predložená Komisiou)DÔVODOVÁ SPRÁVA1. Kontext návrhu● Dôvody a ciele návrhuCieľom tohto návrhu a návrhu rozhodnutia Rady o rovnakom predmete je ustanoviť právny rámec upravujúci prechod zo Schengenského informačného systému v jeho súčasnej forme SIS 1+ na Schengenský informačný systém druhej generácie (SIS II).● Všeobecný kontextSchengenský informačný systém („SIS“), zriadený podľa ustanovení hlavy IV dohovoru z 19. júna 1990, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach („Schengenský dohovor“, a jeho vývoj, SIS 1+, predstavuje základný nástroj na uplatňovanie ustanovení schengenského acquis , ako je zahrnuté do rámca Európskej únie.Vývojom SIS druhej generácie („SIS II“) bola poverená Komisia podľa nariadenia Rady (ES) č. 2424/2001 a rozhodnutia Rady 2001/886/SVV zo 6. decembra 2001 o vývoji druhej generácie Schengenského informačného systému (SIS II). SIS II nahradí SIS 1+. Vývoj SIS II zohľadňuje najnovší vývoj v oblasti informačných technológií a umožňuje zavádzanie ďalších funkcií.Ustanovenia o zriadení, prevádzke a údržbe SIS II sú stanovené v nariadení Európskeho parlamentu a Rady (ES) č. 1987/2006[1] z 20. decembra 2006 o zriadení, prevádzke a využívaní Schengenského informačného systému druhej generácie (SIS II) a v rozhodnutí Rady 2007/533/SVV[2] z 12. júna 2007 o zriadení, prevádzke a využívaní Schengenského informačného systému druhej generácie (SIS II). Predpokladá sa, že tieto nástroje sa budú uplatňovať na účastnícke členské štáty SIS 1+ až do dátumov, ktoré stanoví Rada jednohlasným rozhodnutím členov, ktorí zastupujú vlády účastníckych členských štátov SIS 1+. Tie potom nahradia ustanovenia schengenského acquis , ktorým sa riadi SIS 1+, najmä príslušné ustanovenia v Schengenskom dohovore.Skôr, než sa tak môže stať, používatelia súčasného SIS 1+ musia prejsť do prostredia SIS II. Preto je potrebné definovať právny rámec prechodu zo SIS 1+ do prostredia SIS II. V záujme zníženia rizík prerušenia služby počas prechodu, predbežná technická architektúra pre operácie SIS 1+ umožní paralelné fungovanie SIS 1+ a určitých technických častí architektúry SIS II počas prechodného obdobia. Obdobie prechodu by malo byť veľmi krátke.● Existujúce ustanovenia v oblasti návrhu- Dohovor z 19. júna 1990, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Spolkovej republiky Nemecko a Francúzskej republiky o postupnom zrušení kontrol na ich spoločných hraniciach[3] (Schengenský dohovor);- Nariadenie Rady (ES) č. 2424/2001 zo 6. decembra 2001 o vývoji druhej generácie Schengenského informačného systému (SIS II)[4], zmenené a doplnené nariadením Rady (ES) č. 1988/2006 z 21. decembra 2006[5];- Rozhodnutie Rady 2001/886/SVV zo 6. decembra 2001[6] o vývoji druhej generácie Schengenského informačného systému (SIS II), zmenené a doplnené rozhodnutím Rady 2006/1007/SVV z 21. decembra 2006[7];- Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) ;- Rozhodnutie Rady č. 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) ;- Nariadenie Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II)[8];- Rozhodnutia Komisie 2007/170/ES a 2007/171/ES zo 16. marca 2007, ktorými sa ustanovujú sieťové požiadavky na Schengenský informačný systém II[9]; - Nariadenie Rady (ES) č. 189/2008 z 18. februára 2008 o skúškach Schengenského informačného systému druhej generácie (SIS II)[10]; - Rozhodnutie Rady 2008/173/ES z 18. februára 2008 o skúškach Schengenského informačného systému druhej generácie (SIS II)[11]; |● Súlad s ostatnými politikami a cieľmi ÚnieNevzťahuje sa.2. Konzultácie so zainteresovanými stranami a posúdenie vplyvu● Konzultácie so zainteresovanými stranamiMetódy konzultácie, hlavné cieľové sektory a všeobecný profil respondentovDo vývoja SIS II sú úzko zapojení experti členských štátov, najmä v rámci výboru SIS II. Dňa 13. septembra 2007 zriadil výbor SIS II poradnú pracovnú skupinu (pracovná skupina pre prechod), ktorá má preskúmať osobitné otázky týkajúce sa prechodu na SIS II. Za aktívnej účasti všetkých zainteresovaných strán sa preštudovali otázky identifikované v rámci rôznych scenárov prechodu. Výsledné hodnotenie preto prináša úplný opis stratégie, plánovania a rozdelenia úloh pri prechode zo SIS 1+ na SIS II.Rada okrem toho na svojom zasadnutí 28. februára 2008 vyzvala Komisiu, aby bezodkladne predložila právne návrhy, ktoré umožnia zaradiť do rozpočtu Európskej únie v roku 2009 všetky činnosti súvisiace so SIS II, v prípade potreby vrátane ďalších vývojových činností, a riadiť predpokladané činnosti SIS II až do začatia jeho prevádzky. Komisia bola ďalej vyzvaná, aby poskytla prevodník, ktorý sa bude veľmi krátko používať na prepojenie SIS 1+ a SIS II a zabezpečí, aby SIS mohol naďalej fungovať za každých okolností.Súhrn odpovedí a spôsob ich zohľadneniaTento návrh zohľadňuje výsledok rozsiahlych diskusií s členskými štátmi, najmä v rámci výboru SIS II.● Získavanie a využívanie expertízyNa prípravu tohto návrhu sa nepoužila externá expertíza.● Posúdenie vplyvuTento návrh nie je súčasťou ročného legislatívneho a pracovného programu Komisie (CLWP) a v dôsledku toho nie je potrebné k nemu pripojiť posúdenie vplyvu.3. Právne prvky návrhu● Zhrnutie navrhovaného opatreniaCieľom tohto návrhu je ustanoviť právny rámec upravujúci prechod zo SIS 1+ na SIS II vrátane komplexnej skúšky s cieľom preukázať predovšetkým to, že výkonnostná úroveň SIS II minimálne zodpovedá úrovni, ktorá sa dosiahla so SIS 1+. Okrem toho je jeho cieľom upraviť skúšku výmeny doplňujúcich informácií.Návrhom sa mení a dopĺňa aj Schengenský dohovor, a to vytvorením predbežnej architektúry prechodu pre prevádzky SIS 1+ počas prechodného obdobia do ukončenia procesu prechodu.S týmto cieľom návrh definuje predbežnú architektúru Schengenského informačného systému a stanovuje úlohy a zodpovednosti za jeho vývoj, ako aj úlohy a zodpovednosti počas procesu prechodu.Technická architektúra umožní, aby súčasný centrálny systém SIS 1+ (C.SIS), uvedený v článku 92 Schengenského dohovoru, zostal v prevádzke počas prechodného obdobia.Nad rámec dostupnosti SIS 1+ a centrálneho SIS II bude v prechodnom období k dispozícii aj technický nástroj („prevodník“) umožňujúci úspešnú výmenu údajov SIS medzi SIS 1+ a SIS II, ktorý sa však má používať len veľmi krátko.Niektoré prvky predbežnej architektúry sprístupnia členské štáty, iné Francúzsko konajúce v mene členských štátov a ostatné Komisia. Komisia má možnosť objednať si vykonanie určitých úloh, medzi iným, u vnútroštátnych verejných orgánov. Komisia a členské štáty musia úzko spolupracovať na vývoji a prevádzke technických prvkov pre predbežnú architektúru SIS.A nakoniec, tento návrh sa zaoberá všetkými činnosťami údržby a ďalšieho vývoja centrálneho SIS II, komunikačnej infraštruktúry a vnútroštátnych systémov (N.SIS II), ktorých potreba sa ukáže počas uplatňovania tohto právneho aktu.● Právny základPrávnym základom tohto nariadenia je článok 66 Zmluvy o ES, lebo sa zaoberá opatreniami na zabezpečenie spolupráce medzi príslušnými oddeleniami správ členských štátov, ako aj medzi týmito oddeleniami a Komisiou v oblasti politík týkajúcich sa voľného pohybu osôb.● Zásada subsidiarityV súlade so zásadou subsidiarity, vymedzenou v článku 5 Zmluvy o ES, nemôžu členské štáty individuálne dosiahnuť hlavný cieľ navrhovaného opatrenia, čiže prechod zo SIS 1+ na SIS II.● Zásada proporcionalityTento návrh neprekračuje rámec toho, čo je nevyhnutné na dosiahnutie jeho cieľa. Je v súlade so zásadou proporcionality v tom, že činnosti Komisie sú obmedzené na centrálny SIS II, koordinačné činnosti a zabezpečenie technického nástroja, ktorý umožňuje úspešnú výmenu údajov SIS 1+ medzi SIS 1+ a SIS II („prevodník“). Právomoc členských štátov zostáva, pokiaľ ide o presun aktuálnych údajov, a zachovávajú si aj zodpovednosť za vnútroštátne systémy.● Výber nástrojovNajvhodnejším nástrojom pre navrhované opatrenie z hľadiska potreby uplatňovať plne harmonizované pravidlá pre proces presunu je nariadenie Rady vychádzajúce z článku 66 Zmluvy o ES. Ustanovenia uvedené v tomto nariadení musia tvoriť súbor presných a bezpodmienečných ustanovení, priamo a jednotne uplatniteľných povinným spôsobom, a ich samotná podstata si nevyžaduje od členských štátov žiadne opatrenie na ich transponovanie do vnútroštátnych právnych predpisov.V dôsledku dvojpilierového charakteru SIS II bude toto navrhované nariadenie Rady doplnené rozhodnutím Rady vychádzajúcim z článku 30 ods. 1 písm. a) a b) a článku 34 ods. 2 písm. c) Zmluvy o Európskej únii.4. Vplyv na rozpočetNariadením Rady (ES) č. 2424/2001 a rozhodnutím Rady 2001/886/SVV o vývoji druhej generácie Schengenského informačného systému sa stanovilo, že výdavky na vývoj SIS II sa účtujú vo všeobecnom rozpočte Európskej únie.Navyše, podľa článku 5 nariadenia Rady a Európskeho parlamentu (ES) č. 1987/2006 z 20. decembra 2006 a podľa článku 5 rozhodnutia Rady č. 533/2007 z 12. júna 2007 znáša náklady na zriadenie, prevádzku a údržbu centrálneho SIS II a komunikačnej infraštruktúry všeobecný rozpočet Európskej únie. Náklady na zriadenie, prevádzku a údržbu každého N.SIS II znáša príslušný členský štát.V súlade s týmto právnym rámcom sa v tomto návrhu stanovuje, že náklady vyplývajúce z prechodu, komplexnej skúšky, údržby a z vývojových opatrení na centrálnej úrovni (centrálny SIS II a komunikačná infraštruktúra) sa majú hradiť zo všeobecného rozpočtu Európskej únie. Náklady na testovanie, prechod, údržbu a vývoj vnútroštátnych systémov vrátane N.SIS II znáša každý príslušný členský štát.Náklady vyplývajúce z činností na úrovni SIS 1+ vrátane doplnkových činností Francúzska konajúceho v mene členských štátov (SIS 1+) sa hradia v súlade s článkom 119 Schengenského dohovoru. V tomto článku sa uvádza, že náklady na inštaláciu a prevádzku funkcie technickej podpory SIS 1+ uvedenej v článku 92 ods. 3 Dohovoru vrátane nákladov na linky spájajúce vnútroštátne sekcie Schengenského informačného systému s funkciou technickej podpory znášajú spoločne členské štáty, zatiaľ čo náklady na inštaláciu a prevádzku vnútroštátnej sekcie Schengenského informačného systému znáša každý členský štát sám.Komisia pripravila finančný výkaz priložený k tomuto návrhu.5. Dodatočné informácie● Zmena a doplnenie existujúcich právnych predpisovPrijatie návrhu zahŕňa zmenu a doplnenie Schengenského dohovoru.● Preskúmanie/revízia/doložka o ukončení platnostiNávrh obsahuje doložku o ukončení platnosti. Platnosť sa skončí v deň, ktorý stanoví Rada konajúca v súlade s článkom 55 ods. 2 nariadenia (ES) č. 1987/2006.● Časový harmonogramToto nariadenie treba prijať najneskôr v októbri 2008, aby sa zabezpečila kontinuita príprav a včasné vykonanie príslušných činností.2008/0078 (CNS)NávrhNARIADENIE RADYo prechode zo Schengenského informačného systému (SIS 1+) na Schengenský informačný systém druhej generácie (SIS II)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 66,so zreteľom na návrh Komisie[12],so zreteľom na stanovisko Európskeho parlamentu[13],keďže:1.  Schengenský informačný systém (SIS) vytvorený podľa ustanovení hlavy IV Dohovoru z 19. júna 1990, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach[14] (ďalej „Schengenský dohovor“), a jeho ďalší vývojový stupeň, SIS 1+, predstavujú zásadne dôležitý nástroj na uplatňovanie ustanovení schengenského acquis integrovaného do rámca Európskej únie.2.  Vývojom druhej generácie Schengenského informačného systému (SIS II) bola poverená Komisia podľa nariadenia Rady (ES) č. 2424/2001[15] zo 6. decembra 2001 o vývoji druhej generácie Schengenského informačného systému (SIS II) a rozhodnutia Rady 2001/886/SVV[16] o vývoji druhej generácie Schengenského informačného systému (SIS II). Obidva právne nástroje stratia účinnosť 31. decembra 2008. Toto nariadenie tieto nástroje dopĺňa, pričom jeho účinnosť by sa mala skončiť k dátumu stanovenému Radou konajúcou v súlade s článkom 55 ods. 2 nariadenia (ES) č. 1987/2006 o zriadení, prevádzke a využívaní Schengenského informačného systému druhej generácie (SIS II)[17].3.  SIS II bol zriadený nariadením (ES) č. 1987/2006 a rozhodnutím Rady 2007/533/SVV z 12. júna 2007[18].4.  Toto nariadenie by sa nemalo dotýkať nariadenia (ES) č. 1987/2006 a rozhodnutia 2007/533/SVV, a najmä úloh a zodpovedností regulačného výboru ustanoveného článkom 51 ods. 2 nariadenia a článkom 67 rozhodnutia. Regulačný výbor zriadený podľa týchto nástrojov má okrem toho právomoc, pokiaľ ide o vypracovanie protokolov a technických postupov na zabezpečenie zlučiteľnosti vnútroštátnych systémov s funkciou technickej podpory SIS II.5.  Je potrebné stanoviť podmienky, postupy a zodpovednosť, na základe ktorých by sa mal uskutočniť prechod zo SIS 1+ na SIS II.6.  Členské štáty a Komisia by mali pri komplexnej skúške SIS II v plnej miere spolupracovať. Členské štáty by mali vykonať skúšku výmeny doplňujúcich informácií.7.  Účasť členských štátov, ktoré nie sú pripojené k SIS 1+, na komplexnej skúške SIS II a skúške výmeny doplňujúcich informácií by nemala mať vplyv na úspešné ukončenie týchto skúšok.8.  Komisia a členské štáty by mali úzko spolupracovať vo všetkých etapách prechodu s cieľom ukončiť tento proces.9.  Pokiaľ ide o SIS 1+, v článku 92 Schengenského dohovoru sa stanovuje funkcia technickej podpory (C.SIS). Pokiaľ ide o SIS II, v nariadení Európskeho parlamentu a Rady (ES) č. 1987/2006 a v rozhodnutí Rady 2007/533/SVV sa uvádza, že centrálny SIS II sa skladá z funkcie technickej podpory a z jednotného národného rozhrania (NI-SIS). Funkcia technickej podpory centrálneho SIS II sa nachádza v Štrasburgu (Francúzsko) a záložná v St. Johann im Pongau (Rakúsko).10.  Na uľahčenie prechodu zo SIS 1+ na SIS II by sa mala vytvoriť a otestovať predbežná architektúra prechodu Schengenského informačného systému. Predbežná architektúra prechodu by nemala mať vplyv na prevádzkovú dostupnosť SIS 1+. Technické nástroje, ktoré umožňujú vytvoriť predbežnú architektúru, by mali poskytnúť účastnícke členské štáty SIS 1+ a Komisia.11.  Členský štát, ktorý vydal zápis, by mal byť zodpovedný za zabezpečenie správnosti, aktuálnosti a zákonnosti údajov zadaných do Schengenského informačného systému.12.  Účastnícke štáty SIS 1+ by mali pri prechode zo SIS 1+ na SIS II používať predbežnú architektúru prechodu za podpory Francúzska, konajúceho v mene členských štátov, a Komisie.13.  Za centrálny SIS II a jeho komunikačnú štruktúru by mala byť zodpovedná Komisia. Centrálny SIS II a komunikačnú infraštruktúru je potrebné udržiavať a v prípade potreby ďalej vyvíjať. Ďalší vývoj centrálneho SIS II by vždy mal zahŕňať korekciu chýb. Komisia by mala zabezpečiť koordináciu a podporu spoločných činností.14.  Členské štáty sú a mali by zostať zodpovedné za svoje vnútroštátne systémy (N.SIS II). Je potrebné udržiavať a v prípade potreby ďalej rozvíjať N.SIS II.15.  Za C.SIS je a malo by zostať zodpovedné Francúzsko.16.  Komisia má možnosť zadať tretím stranám vrátane vnútroštátnych verejných orgánov úlohy, ktoré pre ňu vyplývajú z tohto nariadenia, a úlohy súvisiace s realizáciou rozpočtu v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[19].17.  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov[20] sa vzťahuje na spracovanie osobných údajov Komisiou.18.  Európsky dozorný úradník pre ochranu údajov vymenovaný na základe rozhodnutia Európskeho parlamentu a Rady 2004/55/ES z 22. decembra 2003 o vymenovaní nezávislého dozorného orgánu ustanoveného v článku 286 Zmluvy o ES[21] je oprávnený sledovať činnosť inštitúcií a orgánov Spoločenstva v súvislosti so spracúvaním osobných údajov. Články 126 až 130 Schengenského dohovoru obsahujú osobitné ustanovenia o ochrane osobných údajov. Článok 118 Schengenského dohovoru obsahujú osobitné ustanovenia o ochrane osobných údajov.19.  Keďže ciele prijímaného opatrenia, a to vytvorenie predbežnej architektúry prechodu a presun údajov zo SIS 1+ do SIS II, nemôžu členské štáty uspokojivo dosiahnuť a z dôvodu rozsahu a účinkov opatrenia ich preto možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity uvedenou v článku 5 Zmluvy o ES. V súlade so zásadou proporcionality stanovenou v uvedenom článku toto nariadenie neprekračuje rámec toho, čo je nevyhnutné na dosiahnutie týchto cieľov.20.  Toto nariadenie rešpektuje základné práva a dodržiava zásady uznané predovšetkým v Charte základných práv Európskej únie.21.  Schengenský dohovor by mal byť zmenený a doplnený, aby umožnil začlenenie SIS 1+ do predbežnej architektúry prechodu.22.  V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijímaní tohto nariadenia a preto nie je ním viazané ani nepodlieha jeho uplatňovaniu. Keďže toto nariadenie vychádza zo schengenského acquis podľa ustanovení hlavy IV tretej časti Zmluvy o ES, Dánsko by sa v súlade s článkom 5 uvedeného protokolu malo rozhodnúť do šiestich mesiacov po prijatí tohto nariadenia, či ho bude implementovať do svojich vnútroštátnych právnych predpisov.23.  Toto nariadenie predstavuje vývoj ustanovení schengenského acquis , na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis [22]. Spojené kráľovstvo sa teda nezúčastňuje na jeho prijatí a nie je ním viazané ani nepodlieha jeho uplatňovaniu.24.  Toto nariadenie predstavuje vývoj ustanovení schengenského acquis , na ktorom sa nezúčastňuje Írsko v súlade s rozhodnutím Rady 2002/192/ES z 28. februára 2002 o žiadosti Írska zúčastniť sa na niektorých ustanoveniach schengenského acquis [23]; Írsko sa teda nezúčastňuje na jeho prijatí a nie je ním viazané ani nepodlieha jeho uplatňovaniu.25.  Toto nariadenie sa uplatňuje bez toho, aby boli dotknuté pravidlá čiastočnej účasti Spojeného kráľovstva a Írska na schengenskom acquis , ako je stanovené v rozhodnutí 2000/365/ES a rozhodnutí 2002/192/ES.26.  Pokiaľ ide o Island a Nórsko, toto nariadenie predstavuje vývoj ustanovení schengenského acquis v zmysle Dohody, ktorú Rada Európskej únie uzavrela s Islandskou republikou a Nórskym kráľovstvom o ich pridružení k implementácii, uplatňovaniu a vývoju schengenského acquis [24], čo patrí do oblasti uvedenej v článku 1 bod G rozhodnutia Rady 1999/437/ES zo 17. mája 1999 o určitých opatreniach na uplatňovanie tejto dohody, ktorú uzatvorila Rada Európskej únie s Islandskou republikou a Nórskym kráľovstvom, a ktorá sa týka pridruženia týchto dvoch štátov k implementácii, uplatňovaniu a vývoju schengenského acquis[25].27.  Pokiaľ ide o Švajčiarsko, toto nariadenie predstavuje vývoj ustanovení schengenského acquis v zmysle dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a vývoju schengenského acquis[26] , čo patrí do oblasti uvedenej v článku 1 bod G rozhodnutia Rady 1999/437/ES v spojitosti s článkom 3 rozhodnutia Rady 2008/146/ES[27] o uzavretí tejto dohody v mene Európskeho spoločenstva.28.  Pokiaľ ide o Lichtenštajnsko, toto nariadenie predstavuje vývoj ustanovení schengenského acquis v zmysle protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a vývoju schengenského acquis, čo patrí do oblasti uvedenej v článku 1, bod G rozhodnutia Rady 1999/437/ES zo 17. mája 1999 v spojitosti s článkom 3 rozhodnutia Rady 2008/261/ES z 28. februára 2008 o podpísaní protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom k dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a vývoju schengenského acquis[28] v mene Európskeho spoločenstva, a o predbežnom uplatňovaní niektorých jeho ustanovení.29.  Toto nariadenie by sa malo vzťahovať na Spojené kráľovstvo a Írsko v dňoch stanovených v súlade s postupmi uvedenými v príslušných nástrojoch týkajúcich sa uplatňovania schengenského acquis v týchto štátoch.PRIJALA TOTO NARIADENIE:Článok 1Predmet a rozsah pôsobnostiTýmto nariadením sa ustanovujú úlohy a povinnosti v súvislosti s prechodom zo SIS 1+ na SIS II vrátane záverečných skúšok SIS II.Článok 2Vymedzenie pojmovNa účely tohto nariadenia platia tieto definície:(a) „Centrálny SIS II“ znamená funkciu technickej podpory SIS II, ktorá obsahuje databázu, „databáza SIS II “, a jednotné vnútroštátne rozhranie (NI-SIS).(b) „C.SIS” znamená funkciu technickej podpory SIS 1+.(c) „N-SIS“ znamená vnútroštátny systém SIS 1+, ktorý pozostáva zo systémov vnútroštátnych údajov, ktoré komunikujú s C.SIS.(d) „N-SIS II“ znamená vnútroštátny systém SIS II, ktorý pozostáva zo systémov vnútroštátnych údajov, ktoré komunikujú s centrálnym SIS II.(e) „prevodník“ znamená technický nástroj, ktorý umožňuje C.SIS komunikovať s centrálnym SIS II.Článok 3Komplexná skúška30.  Účastnícke členské štáty SIS 1+ spolu s Komisiou vykonajú komplexnú skúšku.31.  Komplexná skúška uľahčí najmä ukončenie potrebných technických opatrení členských štátov na spracovanie údajov SIS II a preukázanie, že výkonnostná úroveň SIS II je prinajmenšom rovnaká ako úroveň dosiahnutá v SIS 1+.32.  Komplexná skúška prebieha podľa harmonogramu a vychádza z technických špecifikácií definovaných členskými štátmi konajúcimi v rámci Rady v spolupráci s Komisiou.33.  Členské štáty konajúce v rámci Rady a Komisia vyhodnotia výsledky skúšky.34.  Na komplexnej skúške sa môžu zúčastniť aj členské štáty, ktoré nie sú účastníkmi SIS 1+.Článok 4Skúška výmeny doplňujúcich informácií35.  Účastnícke členské štáty SIS 1+ vykonajú skúšku výmeny doplňujúcich informácií.36.  Skúška výmeny doplňujúcich informácií prebieha podľa harmonogramu a vychádza z technických špecifikácií definovaných členskými štátmi konajúcimi v rámci Rady v spolupráci s Komisiou.37.  Výsledky skúšky vyhodnotia členské štáty konajúce v rámci Rady.38.  Na skúške výmeny doplňujúcich informácií sa môžu zúčastniť aj členské štáty, ktoré nie sú účastníkmi SIS 1+.Článok 5Predbežná architektúra prechodu39.  Predbežná architektúra prechodu SIS spájajúca centrálny SIS II, C.SIS, N.SIS II a N.SIS sa vytvorí na prechodné obdobie.40.  Komisia poskytne v rámci centrálneho SIS II prevodník. Francúzsko, konajúce v mene účastníckych členských štátov SIS 1+, pripojí C.SIS k centrálnemu SIS II v spolupráci s Komisiou. Francúzsko, konajúce v mene členských štátov, sprístupní v prípade potreby údaje na testovanie predbežnej architektúry prechodu.41.  Francúzsko, konajúce v mene členských štátov, otestuje predbežnú architektúru prechodu spoločne s členskými štátmi a Komisiou.Článok 6Prechod na SIS II42.  Účastnícke štáty SIS 1+ uskutočnia prechod zo SIS 1+ na SIS II používať predbežnú architektúru prechodu za podpory Francúzska, konajúceho v mene členských štátov, a Komisie.43.  Pri prechode sa dodržiava harmonogram definovaný členskými štátmi konajúcimi v rámci Rady.44.  Francúzsko konajúce v mene členských štátov sprístupní databázu SIS 1+.45.  Komisia zavedie databázu SIS 1+ do centrálneho SIS II.Článok 7Údržba a vývoj46.  Komisia udržiava a v prípade potreby ďalej vyvíja centrálny SIS II a komunikačnú infraštruktúru vrátane korekcie chýb.47.  Členské štáty udržiavajú a v prípade potreby ďalej vyvíjajú svoje N.SIS II.Článok 8SpoluprácaČlenské štáty a Komisia spolupracujú vo všetkých etapách prenosu, aby ukončili proces.Článok 9Uchovávanie záznamov v centrálnom SIS II48.  Bez toho, aby boli dotknuté príslušné ustanovenia hlavy IV a hlavy VI Schengenského dohovoru, Komisia zabezpečí, aby každý prístup a každá výmena osobných údajov v rámci centrálneho SIS II boli zaznamenávané na účely kontroly, či je vyhľadávanie zákonné alebo nie, na účely monitorovania zákonnosti spracovania údajov a zabezpečenia riadneho fungovania centrálneho SIS II a vnútroštátnych systémov, úplnosti a bezpečnosti údajov.49.  Záznamy obsahujú najmä dátum a čas, kedy boli údaje prenesené, kritériá použité na vykonávanie vyhľadávania, odkaz na prenášané údaje a názov príslušného orgánu zodpovedného za spracovanie údajov.50.  Záznamy sa môžu použiť len na účely uvedené v odseku 1 a po troch rokoch od ich vytvorenia sa vymažú.51.  Záznamy možno uchovať dlhšie, ak sú potrebné na postupy monitorovania, ktoré už prebiehajú.52.  Príslušné orgány majú v rámci svojej kompetencie a na požiadanie prístup k týmto záznamom na účel plnenia svojich úloh súvisiacich s kontrolou, či je vyhľadávanie zákonné alebo nie, s monitorovaním zákonnosti spracovania údajov a zabezpečením riadneho fungovania centrálneho SIS II a úplnosti a bezpečnosti údajov.Článok 10Náklady53.  Náklady na prechod, komplexnú skúšku, na skúšku výmeny doplňujúcich informácií, na údržbu a vývojové opatrenia na úrovni centrálneho SIS II, alebo náklady, ktoré sa týkajú komunikačnej infraštruktúry, znáša všeobecný rozpočet Európskej únie.54.  Náklady na prechod, testovanie, údržbu a vývoj vnútroštátnych systémov znáša každý príslušný členský štát.55.  Náklady, ktoré vzniknú z činností na úrovni SIS 1+ vrátane doplnkových činností Francúzska konajúceho v mene účastníckych členských štátov SIS 1+, sa uhrádzajú v súlade s článkom 119 Schengenského dohovoru.Článok 11Zmeny a doplnenia Schengenského dohovoruSchengenský dohovor sa mení a dopĺňa takto:1. Vkladá sa tento článok:„Článok 92 A56.  Od nadobudnutia účinnosti nariadenia Rady (ES) č. …/2008 a rozhodnutia Rady …/2008/SVV môže technickú architektúru Schengenského informačného systému dopĺňať:(a) centrálny SIS II vrátane prevodníka;(b) technické spojenie medzi funkciou technickej podpory a centrálnym SIS II;(c) vnútroštátny systém Schengenského informačného systému druhej generácie (N.SIS II);(d) infraštruktúra pre komunikáciu medzi centrálnym SIS II a vnútroštátnymi systémami.57.  Vnútroštátnu sekciu uvedenú v tomto dohovore môže nahradiť N.SIS II, členské štáty v takom prípade nemusia uchovávať vnútroštátny súbor údajov.58.  V prípade, že niektorý z členských štátov nahradí svoju vnútroštátnu sekciu systémom N.SIS II, povinnosti vyplývajúce z funkcie technickej podpory voči vnútroštátnym sekciám uvedené v článku 92 ods. 2 a 3 sa stávajú povinnosťami voči centrálnemu SIS II. Centrálny SIS II poskytuje služby potrebné na zadávanie a spracúvanie údajov SIS.59.  Francúzsko konajúce v mene členských štátov, členské štáty a Komisia spolupracujú na zabezpečení rovnakého výsledku vyhľadávania v dátových súboroch N.SIS II alebo v databáze SIS II, ako je výsledok vyhľadávania v dátovom súbore vnútroštátnych sekcií uvedených v článku 92 ods. 2.“2. Prvá veta v článku 119 prvý odsek sa nahrádza takto:„Náklady na inštaláciu a prevádzku funkcie technickej podpory uvedenej v článku 92 ods. 3 vrátane nákladov na linky spájajúce vnútroštátne sekcie Schengenského informačného systému s funkciou technickej podpory a náklady na činnosti vykonávané v spojitosti s úlohami zverenými Francúzsku konajúcemu v mene účastníckych členských štátov SIS 1+ na základe rozhodnutia Rady (SVV) č. …/2008/SVV a nariadenia Rady (ES) č. …/2008 a rozhodnutia Rady (SVV) č. …/2008/SVV znášajú zmluvné strany spoločne.“3. V článku 119 sa druhý odsek nahrádza takto:„Náklady na inštaláciu a prevádzku vnútroštátnej sekcie Schengenského informačného systému a na úlohy zverené vnútroštátnym systémom podľa nariadenia Rady (ES) č. …/2008 a rozhodnutia Rady č. …/2008/SVV znáša každý členský štát samostatne.“Článok 12Nadobudnutie účinnosti a uplatniteľnosťToto nariadenie nadobúda účinnosť tretím dňom po jeho uverejnení v Úradnom vestníku Európskej únie . Nariadenie stráca účinnosť v deň, ktorý stanoví Rada konajúca v súlade s článkom 55 ods. 2 nariadenia (ES) č. 1987/2006.Toto nariadenie je záväzné v celom rozsahu a priamo uplatniteľné v členských štátoch v súlade so Zmluvou o založení Európskeho spoločenstva.V Bruseli […]Za Radupredseda […]LEGISLATÍVNY FINANČNÝ VÝKAZ60.  NÁZOV NÁVRHUTento výkaz sprevádzajú dva legislatívne návrhy:Návrh nariadenia Rady o prechode zo Schengenského informačného systému (SIS 1+) na Schengenský informačný systém druhej generácie (SIS II)Návrh rozhodnutia Rady o prechode zo Schengenského informačného systému (SIS 1+) na Schengenský informačný systém druhej generácie (SIS II)61.  RÁMEC ABM/ABBPríslušné oblasti politiky a súvisiace činnosti:Hlava 18: Oblasť slobody, bezpečnosti a spravodlivostiKapitola 18 02: Solidarita — Vonkajšie hranice, vízová politiky a voľný pohyb osôb62.  ROZPOČTOVÉ POLOŽKY63.  Rozpočtové položky (prevádzkové položky a súvisiace položky technickej a administratívnej pomoci (predtým položky B.A)) vrátane názvov:18.02.04 01– Schengenský informačný systém (SIS II)64.  Trvanie akcie a finančného vplyvu:Viazané rozpočtové prostriedky na rok 2009 sú plánované v obálke určenej na pokrytie financovania veľkých systémov IT. Vývojové činnosti súvisiace s presunom údajov zo SIS 1+ do SIS II sa do veľkej miery vykonajú v roku 2008. Vykonávacie činnosti v rozsahu pôsobnosti tohto nariadenia sú naplánované primárne na rok 2009. Platby sa očakávajú v roku 2009.65.  Rozpočtové charakteristiky ( v prípade potreby pridajte riadky ):Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade |18 02 04 01 | Nepovinné | Diff[29]/[30] | NIE | NIE | NIE | 3a |66.  ZHRNUTIE ZDROJOV67.  Finančné zdroje68.  Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 3 desatinné miesta)Druh výdavkov | Oddiel č. | 2008 | 2009 | 2010 | Spolu |Prevádzkové výdavky |Viazané rozpočtové prostriedky (VRP) | 8.1 | a | 9,350 | 9,350 |Platobné rozpočtové prostriedky (PRP) | b | 9,350 | 9,350 |Administratívne výdavky zahrnuté v referenčnej sume |Technická a administratívna pomoc (NRP) | 8.2.4 | c |CELKOVÁ REFERENČNÁ SUMA |Viazané rozpočtové prostriedky | a+c | 9,350 | 9,350 |Platobné rozpočtové prostriedky | b+c | 9,350 | 9,350 |Ľudské zdroje a súvisiace výdavky | 8.2.5 | d | 4,245 | 4,245 |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6 | e | 0,321 | 0,321 |Celkové orientačné finančné náklady na akciuVRP SPOLU vrátane nákladov na ľudské zdroje | a+c+d+e | 13,916 | 13,916 |PRP SPOLU vrátane nákladov na ľudské zdroje | b+c+d+e | 13,916 | 13,916 |Údaje o spolufinancovaníAk návrh predpokladá spolufinancovanie zo strany členských štátov alebo iných subjektov (uveďte ktorých), odhadovanú výšku spolufinancovania je potrebné uviesť v nasledujúcej tabuľke (ak sa predpokladá spolufinancovanie zo strany viacerých subjektov, možno pridať ďalšie riadky): nevzťahuje sa69.  Zlučiteľnosť s finančným plánovanímX Návrh je zlučiteľný s platným finančným plánovaním.( Návrh si vyžaduje zmenu v plánovaní príslušnej výdavkovej kapitoly vo finančnom výhľade.( Návrh si môže vyžadovať uplatnenie ustanovení medziinštitucionálnej dohody[31] (t. j. nástroj flexibility alebo revíziu finančného výhľadu).70.  Finančný vplyv na príjmy( Návrh nemá finančný vplyv na príjmy.X Návrh má finančný vplyv na príjmy, a to s týmto účinkom:-  Príspevok Nórska 2,219512 % a Islandu 0,107994 % (ukazovatele z roku 2006) na prevádzkové náklady na základe článku 12 ods. 1, 2. odsek dohody, ktorú uzatvorila Rada Európskej únie s Islandskou republikou a Nórskym kráľovstvom, týkajúcej sa ich pridruženia k implementácii, uplatňovaniu a vývoju schengenského acquis (Ú. v. ES L 176, 10. 7. 1999, s. 36).-  Príspevok Švajčiarska 2,57 % (ukazovatele z roku 2006) na prevádzkové náklady na základe článku 11 ods. 3, 2. odsek dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a vývoju schengenského acquis (Ú. v. EÚ L 53, 27. 2. 2008, s. 52).v mil. EUR (zaokrúhlené na 1 desatinné miesto)Pred akciou [rok n-1] | Stav po akcii |Počet ľudských zdrojov spolu | 45 |V súčasnosti pracuje 41 pracovníkov na vývojových činnostiach, ktorými bola poverená Komisia podľa nariadenia Rady (ES) č. 2424/2001. Činnostiam, ktoré sú v rozsahu pôsobnosti tohto nariadenia, sa bude naďalej venovať uvedených 41 pracovníkov a 4 ďalší pracovníci. Príslušné náklady budú v súlade s tým pokryté od roku 2009.71.  CHARAKTERISTIKY A CIELEPodrobnosti týkajúce sa kontextu návrhu pozri v dôvodovej správe. Potreby, ktoré treba uspokojiť v krátkodobom alebo dlhodobom horizonteCieľom návrhu je poskytnúť právny rámec na postupný a hladký presun údajov zo SIS 1+ do SIS II, aby sa členské štáty mohli pripraviť na túto operáciu, a v očakávaní tohto opatrenia poskytnúť právny rámec na záverečné komplexné (globálne) skúšky. Komisia za podpory externých zmluvných dodávateľov vykoná v rokoch 2008 a 2009 komplexnú skúšku SIS II. Na účely prechodu je potrebná aj predbežná technická architektúra systémov, v ktorých SIS 1+ prebieha paralelne so SIS II na centrálnej úrovni.72.  Pridaná hodnota v prípade zapojenia Spoločenstva a zlučiteľnosť návrhu s inými finančnými nástrojmi a možná synergiaTento návrh dopĺňa a uľahčuje vývoj novej generácie Schengenského informačného systému a vytvára synergie medzi SIS 1 + a SIS II.73.  Ciele, očakávané výsledky a súvisiace ukazovatele návrhu v kontexte rámca ABMHlavným cieľom návrhu je zaistiť úspešný štart prevádzky SIS II. Očakávaným výsledkom tohto návrhu je zabezpečiť hladký presun údajov zo SIS 1 + do SIS II a úplné prepnutie na SIS II. Indikátorom je, že všetky členské štáty by mali úspešne presunúť svoje údaje a systémy.74.  Spôsob implementácie (orientačný)Uveďte vybrané spôsoby implementácie akcie.ٱX centralizované riadenieX priamo na úrovni Komisienepriamo delegovaním právomocí na:výkonné agentúrysubjekty zriadené Spoločenstvami podľa článku 185 nariadenia o rozpočtových pravidláchٱ vnútroštátne verejné subjekty/subjekty poverené poskytovaním služieb vo verejnom záujmeٱ Zdieľané alebo decentralizované riadenies členskými štátmis tretími krajinamiSpoločné riadenie s medzinárodnými organizáciami (bližšie uveďte)Poznámky:75.  MONITOROVANIE A HODNOTENIE76.  Systém monitorovaniaPostup sa hodnotí v pravidelných bodoch a výkonnosť sa meria oproti požadovaným normám a vopred stanoveným kritériám. Tie by mali preukazovať, že investícia prináša požadovaný výsledok.Monitorovanie sa vykonáva prostredníctvom externého zmluvného dodávateľa podpory na zaistenie kvality.77.  Hodnotenie78.  Hodnotenie ex-anteZávery zasadnutia Výboru SIS II z 19. decembra 2007 vypracované na základe správy o posúdení vplyvu, ktorú pripravila pracovná skupina pre prechod.79.  Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)Nevzťahuje sa.80.  Podmienky a pravidelnosť budúcich hodnoteníBudúce hodnotenia prebehnú po komplexnom testovaní (prvé hodnotenie) a po uskutočnení prechodu (druhé hodnotenie). Pri každom hodnotení sa musí posúdiť efektívnosť opatrení a uviesť, či skúška a prechod boli vykonané správne.81.  Opatrenia proti podvodomUplatňujú sa postupy Komisie na prideľovanie zákaziek, ktoré zabezpečujú súlad s právnymi predpismi Spoločenstva o verejných zákazkách.82.  PODROBNÉ ÚDAJE O ZDROJOCH83.  Ciele návrhu z hľadiska ich finančných nákladovviazané rozpočtové prostriedky v mil. EUR zaokrúhlené na 3 desatinné miesta)(Uveďte názvy cieľov, akcií a výstupov) | Druh výstupu | Priemerné náklady | 2009 | SPOLU |Počet výstupov | Náklady spolu | Počet výstupov | Náklady spolu |- Výstup 2 | Zaistenie kvality | 1,250 | 1,250 |- Výstup 3 | Štúdie | 1,500 | 1,500 |- Výstup 4 | Žiadosti o zmenu | 2,000 | 2,000 |- Výstup 5 | Odborné vedenie | 0,500 | 0,500 |- Výstup 6 | Skúšky súvisiace s údržbou a analýzou | 1,000 | 1,000 |- Výstup 7 | Dodatočná podpora na oživenie | 2,100 | 2,100 |- Výstup 8 | Nepredvídané udalosti sTESTA | 0,500 | 0,500 |84.  Administratívne výdavky85.  Počet a druh ľudských zdrojovDruhy pracovných miest | Zamestnanci poverení riadením akcie za využitia existujúcich a/alebo dodatočných zdrojov (počet pracovných miest/plných pracovných úväzkov) |2008 | 2009 | 2010 | 2011 | 2012 | 2013 |Úradníci alebo dočasní zamestnanci [34] financovaní podľa článku 18 01 01 01 01 | A*/AD | 21 |B*, C*/AST | 8 |Zamestnanci financovaní[35] podľa článku 18 01 02 01 a 18 01 02 01 03 | 16 |Iní zamestnanci[36] financovaní podľa článku XX 01 04/05 |SPOLU | 45 |Ľudské zdroje potrebné pre akciu a uvedené v tabuľke vyššie sa prideľujú len interným preobsadzovaním.86.  Opis úloh vyplývajúcich z akcieRiadenie projektuTechnické riadenieHodnotenie a podávanie správVerejné obstarávanie, zmluvné a finančné hospodárenie87.  Pôvod ľudských zdrojov (štatutárny)X Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.( Pracovné miesta predbežne pridelené v rámci plnenia APS/PDB na rok n.( Pracovné miesta požadované v ďalšom postupe APS/PDB.( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia).( Pracovné miesta požadované na rok n, ale neplánované v rámci RPS/PNR daného roku.88.  Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)nevzťahuje sa89.  Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | 2008 | 2009 | 2010 | Rok n+3 | Rok n+4 | Rok n+5 a nasl. |Úradníci a dočasní zamestnanci (článok 18 01 01 01 01) | 3,393 |Zamestnanci financovaní podľa článku 18 01 02 01 and 18 01 02 01 03 (pomocní zamestnanci, národní experti, zmluvní zamestnanci atď.) | 0,852 |Náklady na ľudské zdroje a súvisiace náklady (NEZAHRNUTÉ v referenčnej sume) spolu | 4,245 |Výpočet – Úradníci a dočasní zamestnanci financovaní podľa článku18 01 01 01V prípade potreby pozri bod 8.2.1.AD/AST – 117 000 EUR ročne * 29 osôb = 3,393 mil. EURVýpočet – Zamestnanci financovaní podľa článku 18 01 02 01V prípade potreby pozri bod 8.2.1.Zmluvní zamestnanci (článok 18 01 02 01 01) – priemerne 55,874 EUR ročne * 8 osôb = 0,447 mil. EURNárodní experti (článok 18 01 02 01 03) – 47,724 EUR ročne * 8 osôb = 0,405 mil. EURZdroj: Európska komisia, poznámka k PMO, 19.1.2007, odhady na rok 20078.2.6 Ostatné administratívne výdavky nezahrnuté v referenčnej sume v mil. EUR (zaokrúhlené na 3 desatinné miesta) |Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |18 01 02 11 01– Služobné cesty | 0,131 | 0,131 |18 01 02 11 02– Zasadnutia a konferencie | 0,190 | 0,190 |2 Ostatné výdavky na riadenie (XX 01 02 11) spolu |3 Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (NEZAHRNUTÉ v referenčnej sume) okrem nákladov na ľudské zdroje a súvisiacich nákladov spolu) | 0,321 | 0,321 |Služobné cesty zahŕňajú návštevy všetkých 27 členských štátov v SIS 1+ pre 2 osoby (0,131 mil. EUR).Výpočet – Ostatné administratívne výdavky nezahrnuté v referenčnej sume–[1] Ú. v. EÚ L 381, 28.12.2006, s. 4.[2] Ú. v. EÚ L 205, 7.8.2007, s. 63.[3] Ú. v. ES L 239, 22.9.2000, s. 19. Dohovor naposledy zmenený a doplnený rozhodnutím Rady 2007/533/SVV z 12. júna 2007 (Ú. v. EÚ L 205, 7.7.2007, s. 63).[4] Ú. v. ES L 328, 13.12.2001, s. 4.[5] Ú. v. EÚ L 411, 30.12.2006, s. 1.[6] Ú. v. ES L 328, 13.12.2001, s. 1.[7] Ú. v. EÚ L 411, 30.12.2006, s. 78.[8] Ú. v. EÚ L 381, 28.12.2006, s. 1.[9] Ú. v. EÚ L 79, 20.3.2007, s. 20, a Ú. v. EÚ L 79, 20.3.2007, s.29.[10] Ú. v. EÚ L 57, 1.3.2008, s. 1.[11] Ú. v. EÚ L 57, 1.3.2008, s. 14.[12] Ú. v. EÚ C […], […], s. […].[13] Ú. v. EÚ C […], […], s. […].[14] Ú. v. ES L 239, 22.9.2000, s. 19. Dohovor naposledy zmenený a doplnený rozhodnutím Rady 2007/533/SVV z 12. júna 2007 (Ú. v. EÚ L 205, 7.7.2007, s. 63).[15] Ú. v. ES L 328, 13.12.2001, s. 4. Nariadenie naposledy zmenené a doplnené nariadením Rady (ES) č. 1988/2006 (Ú. v. EÚ L 411, 30.12.2006, s. 1.).[16] Ú. v. ES L 328, 13.12.2001, s. 1. Rozhodnutie zmenené a doplnené rozhodnutím Rady 2006/1007/SVV (Ú. v. EÚ L 411, 30.12.2006, s. 78).[17] Ú. v. EÚ L 381, 28.12.2006, s. 4.[18] Ú. v. EÚ L 205, 7.8.2007, s. 63.[19] Ú. v. ES L 248, 16.9.2002, s. 1. Nariadenie naposledy zmenené a doplnené nariadením Rady (ES) č. 1525/2007 (Ú. v. EÚ L 343, 27.12.2007, s. 9.).[20] Ú. v. ES L 8, 12.1.2001, s. 1.[21] Ú. v. EÚ L 12, 17.1.2004, s. 47.[22] Ú. v. ES L 131, 1.6.2000, s. 43.[23] Ú. v. ES L 64, 7.3.2002, s. 20.[24] Ú. v. ES L 176, 10.7.1999, s. 36.[25] Ú. v. ES L 176, 10.7.1999, s. 31.[26] Ú. v. EÚ L 53, 27.2.2008, s. 52.[27] Ú. v. EÚ L 53, 27.2.2008, s. 1.[28] Ú. v. EÚ L 83, 26.3.2008, s. 3.[29] Diferencované rozpočtové prostriedky.[30] Nediferencované rozpočtové prostriedky, ďalej len NRP.[31] Pozri body 19 a 24 medziinštitucionálnej dohody.[32] V prípade potreby, t. j. ak akcia trvá dlhšie ako 6 rokov, pridajte ďalšie stĺpce.[33] Ako je uvedené v oddiele 5.3.[34] Náklady, ktoré NIE sú zahrnuté v referenčnej sume.[35] Náklady, ktoré NIE sú zahrnuté v referenčnej sume.[36] Náklady, ktoré sú zahrnuté v referenčnej sume.